Auksveitis

Auksveitis (Seseli) – salierinių (Apiaceae) šeimos augalų gentis. Pavadinimas kilęs iš gr. seseli – Hipokrato ir Dioskūrido raštuose skėtinių šeimos augalo vardo. Genčiai priklauso dvimečiai arba daugiamečiai žoliniai augalai. Lapai plunksniškai suskaldyti. Vainiklapiai dažniausiai balti. Vaisius cilindriškas arba kiaušiniškas. Dabar gentyje priskaičiuojama apie 125–140 rūšių.

Rūšys paplitusios Europoje, Kaukaze, Mažojoje ir Vidurinėje Azijoje, Sibire.

Lietuvoje randama viena rūšis – pievinis auksveitis (Seseli annuum), kuris yra įrašytas į Lietuvos raudonąją knygą.

Salieriniai